**Erezia absolventului**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A fi elev e o problemă cu foarte multe necunoscute

Și-n primul rând școala boala mea de fiecare zi Și-atâția

vraci încercând zadarnic să te pună pe picioare Ca și cum

tu te-ai fi născut ieri Toți sar cu gura pe tine Să nu faci aia

Să nu faci aialaltă Să te îmbraci așa Să nu te îmbraci așa

Mergi mai drept Că n-o da cerul năvală peste tine Poftim la

tablă Poftim în bancă Stai jos Stai sus Nu fă mizerie Ia hârtia

Închideți cărțile și caietele Închide gura și deschide bine ochii

Stop Liniște dom profesor

Ni s-a terminat copilăria și Dumneavoastră spuneți c-a fost

doar o simulare

Costel Zăgan, EREZII DE-O CLIPĂ II